

 **REPUBLIKA HRVATSKA**

**MINISTARSTVO PRAVOSUĐA I UPRAVE**

RKP: 51441

MB: 05287260

OIB: 72910430276

Ulica grada Vukovara 49

10000 Zagreb

Razina: 12

Razdjel: 109

Šifra djelatnosti: 8411

Šifra grada: 133

Oznaka razdoblja: 01.01.-31.01.2021.

Zakonski predstavnik: dr.sc. Ivan Malenica

**BILJEŠKE UZ KONSOLIDIRANE FINANCIJSKE IZVJEŠTAJE RAZDJELA 109**

 **ZA RAZDOBLJE OD 1. siječnja do 31.prosinca 2022.**

Pravilnikom o financijskom izvještavanju u proračunskom računovodstvu (NN 37/22) propisuje se oblik i sadržaj financijskih izvještaja proračunskih korisnika definiranih Zakonom o proračunu (NN 144/21) i utvrđenih Registrom proračunskih i izvanproračunskih korisnika državnog proračuna, razdoblja za koja se sastavljaju te obveza i rokovi njihova podnošenja.

Sukladno navedenome u zakonski zadanim rokovima obavljena je provjera dostavljenih pojedinačnih godišnjih financijskih izvještaja korisnika iz nadležnosti i sastavljen konsolidirani izvještaj na razini proračunskih glava:

* 10905 Ministarstvo pravosuđa i uprave (dalje u tekstu: Ministarstvo)
* 10910 Pravosudna akademija
* 10915 Zatvori i kaznionice
* 10920 Vrhovni sud RH
* 10925 Visoki trgovački sud RH
* 10930 Visoki upravni sud RH
* 10935 Upravni sudovi
* 10940 Državno odvjetništvo RH
* 10945 Državnoodvjetničko vijeće
* 10950 Državno sudbeno vijeće
* 10955 Visoki prekršajni sud RH
* 10960 Visoki kazneni sud RH
* 10965 Županijski sudovi (15 sudova)
* 10970 Trgovački sudovi (9 sudova)
* 10975 Županijska državna odvjetništva (15 odvjetništava)
* 10980 Općinski sudovi (34 suda)
* 10985 Općinska državna odvjetništva (26 odvjetništava)
* 10990 Državno odvjetništvo - Ured za suzbijanje korupcije i organiziranog kriminaliteta
* 10995 Državna škola za javnu upravu.

# B I L J E Š K E

**UZ OBRAZAC BILANCA**

**SA STANJEM DAN 31. prosinca 2022.**

## B001 IMOVINA

Ukupna vrijednost imovine na dan 31. prosinca 2022. veća je za 8,7% u odnosu na stanje početkom godine.

## B002 NEFINANCIJSKA IMOVINA

Vrijednost nefinancijske imovine na dan 31. prosinca 2022. godine iznosi ukupno 2.003.531.006,96 kn i veća je za 9,8% u odnosu na početno stanje.

Povećanje je rezultat ulaganja u zgrade pravosudnih tijela s osnova energetske obnove, ugradnje dizala, popravaka dizala, sanacije krovišta i dimnjaka kao posljedica potresa, dodijeljenu uredsku opremu i namještaj koju je nabavilo Ministarstvo za korisnike, nabavu opreme za održavanje i zaštitu kod korisnika.

**1 - FINANCIJSKA IMOVINA (šifra 1)**

Financijska imovina iznosi 1.863.028.099,65 kn i veća je za 7,6% u odnosu na početno stanje.

Odnosi se na:

* Šifra 11 Novac u banci i blagajni u iznosu od 1.211.128.041,48 kn, od čega se kod proračunskih korisnika 1.188.481.387,88 kn odnosi na uplate s osnova predujma stranaka koja se prema uputi Ministarstva financija trebaju iskazivati na bilančnim računima primljenih predujmova na osnovnom računu 23951, a preostali iznos se odnosi na sredstva za redovno poslovanje koja su početkom 2023. godine utrošena na podmirenja dijela dospjelih obveza za materijalne izdatke poslovanja.
* Šifra 12 Depoziti, jamčevni polozi i potraživanja od zaposlenih te za više plaćene poreze i ostalo u iznosu od 87.634.205,04 kn koja sredstva se odnose najvećim dijelom na jamčevne pologe i depozite – 45.815.151,97 kn (šifra 1211 + šifra 122) iskazana na depozitnim računima korisnika te na deviznom računu Ministarstva financija otvorenom u Privrednoj banci Zagreb za spomenute namjene, ostala potraživanja – 40.593.348,30 kn koja se odnose na potraživanja od HZZO-a za nerefundirana bolovanja i bolovanja za ozljede na radu te za više plaćeni porez i prirez po godišnjem obračunu.
* Šifra 16 Potraživanja za prihode poslovanja koja su veća za 15,1% od početnog stanja i ukupno iznose 372.519.905,88 kn, a najvećim dijelom se odnose na obračunate prihode od sudskih pristojbi koje su izrečene u sudskim predmetima (podaci o izrečenim sudskim pristojbama utvrđeni su iz sustava prema Izvješću eSpis – upravljačka izvješća) i neutrošene prihode s ostalih izvora financiranja (izvor 31, izvor 43, izvor 51, izvor 52, izvor 61).

Najveće iznose iskazali su:

* Pravosudna akademija u iznosu od 1.099.902,40 kn
* upravni sudovi u iznosu od 4.841.107,18 kn
* županijski sudovi u iznosu od 122.030.211,75 kn
* trgovački sudovi u iznosu od 33.811.349,98 kn
* općinski sudovi u iznosu od 153.411.775,03 kn.

Potraživanja za sredstva uplaćena u nadležni proračun i za prihode od HZZO-a na temelju ugovornih obveza (šifra 167) iskazana su u iznosu od 53.280.776,28 kn, a najveći dio se odnosi na depozite županijama u iznosu 32.243.205,34 kn (proračunska glava 10905).

* Šifra 19 Rashodi budućeg razdoblja i nedospjela naplata prihoda veći su za 7,4% od početnog stanja i odnosi se na kontinuirane rashode budućih razdoblja kao što su: obveze za zaposlene (plaće, prijevoz za 12/2022), obveze za obračunate očevide te pretplate na časopise i službena glasila.

**BILJEŠKA BROJ 2.**

**Šifra B003 OBVEZE I VLASTITI IZVORI** iznose 3.866.559.106,61 kn iobuhvaćaju:

* **Šifra 231 OBVEZE ZA ZAPOSLENE** iskazane u ukupnom iznosu od 178.106.483,89 kn i povećane su za 7,9% u odnosu na početno stanje i odnose se na obračunatu, a neisplaćenu plaću i prijevoz za prosinac 2022.
* **Šifra 232 OBVEZE ZA MATERIJALNE RASHODE** iskazane u ukupnom iznosu od 57.269.987,01 kn i veće su za 10,4% u odnosu na početno stanje. Odnose se na obveze za materijalne izdatke poslovanja koji su najvećim dijelom podmireni u siječnju 2023. iz sredstava 2022.
* **Šifra 234 OBVEZE ZA FINANCIJSKE RASHODE** iskazane su u ukupnom iznosu od 134.568,56 kn i odnose se na usluge banaka i platnog prometa i isplate sredstava (kamate) po osnovi staža osiguranja s povećanim trajanjem zamjenicima državnih odvjetnika zbog rada na poslovima istrage za period 01. rujna 2011. do 01. rujna 2018.
* **Šifra 239 OSTALE TEKUĆE OBVEZE** koje suiskazane u ukupnom iznosu od 1.316.130.551,89 kn i veće su za 6,6% u odnosu na početno stanje, a najvećim dijelom iskazali su:
	+ Ministarstvo u iznosu od 41.248.256,71 kn, a najveći dio odnosi se na županije u iznosu 32.243.205,34 kn
	+ Zatvori i kaznionice iskazuju obveze od 10.107.284,67 kn, koja se većinom odnose na bolovanja, koja nisu zatvorena u 2022.g., te manje za tekuće obveze, obvezu za PDV i povrate u proračun
	+ županijski sudovi u iznosu od 89.841.479,30 kn što se odnosi na obveze od jamčevnih pologa, obveze za predujmove – depozite te refundacije HZZO-a
	+ trgovački sudovi u iznosu od 467.293.432,91 kn što se odnosi na obveze za depozite i refundacije HZZO-a
	+ općinski sudovi u iznosu od 697.805.507,87 kn što se odnosi na obveze za depozite i refundacije HZZO-a
	+ ostali korisnici iskazuju sredstva koja se odnose na refundacije od HZZO-a

**Šifra 24 OBVEZE ZA NABAVU NEFINANCIJSKE IMOVINE**

###### Obveze za nabavu nefinancijske imovine iskazane su u ukupnom iznosu od 8.567.163,49 kn i manje su za 55,5%. Radi se o nabavci računalne opreme (printeri, skener uređaji, diktafoni) i sl.

**Šifra 26 OBVEZE ZA KREDITE I ZAJMOVE**

###### Obveze za kredite i zajmove iskazane su u ukupnom iznosu od 18.870.162,96 kn što se uglavnom odnosi na nabavu vozila putem financijskog leasinga za pravosudna tijela. Stanje na dan 31. prosinca veće je od početnog stanja za 171,1%, a posljedica je sklapanje novih ugovora o nabavci vozila putem financijskog leasinga.

**BILJEŠKA BROJ 3.**

**Šifra 922 VIŠAK/MANJAK PRIHODA**

Ukupno ostvareni manjak na dan 31.12.2022. iznosi 18.332.026,09 kn.

Manjkove su najvećim dijelom iskazali:

Ministarstvo u iznosu od 2.900.701,72 kn, zatvori kaznionice u iznosu od 3.357.109,28 kn, DORH u iznosu od 2.065.211,13 kn, županijski sudovi u iznosu od 2.480.228,99 kn, županijska državna odvjetništva u iznosu od 542.684,43 kn, općinski sudovi u iznosu od 6.365.501,26 kn, općinska državna odvjetništva u iznosu od 1.558.316,13 kn.

Viškove su iskazala uglavnom središnja tijela.

## Šifra 96 OBRAČUNATI PRIHODI POSLOVANJA

Obračunati prihodi poslovanja ukupno iznose 315.690.386,30 kn i veći su za 23,2% od početnog stanja, a najvećim dijelom iskazani su na sljedećim glavama:

Zatvori i kaznionice u iznosu od 3.019.820,28 kn, a odnose se na prihode od prodaje proizvoda i prihodi od pruženih usluga, upravni sudovi u iznosu od 4.831.654,18 kn, županijski sudovi u iznosu od 121.929.539,28 kn, trgovački sudovi u iznosu od 33.766.730,53 kn, općinski sudovi u iznosu od 152.126.980,92 kn za obračunate prihode s osnova sudskih pristojbi.

## Šifra 991 IZVANBILANČNI ZAPISI

Izvanbilančni zapisi iznose 1.779.348.652,91 kn, a iskazani su kod slijedećih proračunskih glava:

Najveći udio u ukupnom iznosu je iskazalo Ministarstvo i odnosi se na otvorene predmete DORH-a u iznosu od 1.658.861.644,58 kn. Ministarstvo je iskazalo i garancije dobavljača u iznosu od 31.415.428,48 kn.

Zatvori i kaznionice iskazuju 49.895.210,20 kn, odnosi se na:

- novčane pologe zatvorenika i poslovanje prodavaonice za zatvorenike,

- zalihe roba (zalihe prehrane vlastite proizvodnje i sl),

- 22 specijalna vozila (financijski leasing koji otplaćuje Ministarstvo pravosuđa i uprave) 5.794.252,50 kn.

Ostali proračunski korisnici prikazuju iznos od 38.707.032,23 kn koji se uglavnom odnose na tuđu imovinu dobivenu na korištenje (fotokopirni uređaji, skeneri), na primljene instrumente plaćanja – zadužnice po sklopljenim ugovorima putem javne nabave te potencijalne obveze po osnovi sudskih sporova u tijeku odnosno obveze za isplate sredstava po osnovi staža osiguranja s povećanim trajanjem zamjenicima državnih odvjetnika zbog rada na poslovima istrage za period 01. rujna 2011. do 01. rujna 2018. (općinska i županijska državna odvjetništva).

 **MINISTAR**

 **dr.sc. Ivan Malenica**

**B I LJ E Š K E**

**UZ OBRAZAC**

**PRIHODI I RASHODI, PRIMICI I IZDACI ZA RAZDOBLJE**

**01.01.– 31.12.2022. GODINE**

***BILJEŠKA BROJ 1.***

**Šifra 6 PRIHODI POSLOVANJA**

Ostvareni prihodi poslovanja tekuće godine na dan 31. prosinca 2022. godine veći su za 4,6% od ostvarenog u izvještajnom razdoblju prethodne godine, što je rezultat povećanja proračunskih sredstava, prihoda za posebne namjene i ostalih pomoći proračunskim korisnicima.

**Šifra 63 POMOĆI IZ INOZEMSTVA I OD SUBJEKATA UNUTAR OPĆEG PRORAČUNA**

Pomoći iz inozemstva i od subjekata unutar općeg proračuna ukupno su iskazane u iznosu od 139.566.904,49 kn što je za 71,1% više od iskazanih pomoći u prethodnom razdoblju i to kod slijedećih proračunskih korisnika:

* Ministarstvo iskazuje 124.601.521,53 kn, od kojih se 38.861.088,95 kn odnosi na tekuće pomoći od institucija i tijela EU, dok se 87.602.332,26 kn odnosi na kapitalne pomoći od institucija i tijela EU
* Pravosudna akademija ostvarila je ukupno 1.354.735,85 kn što se odnosi na tekuću pomoć od institucija i tijela EU (refundacije troškova službenog puta, refundacije troškova za radionice koje su organizirane i provedene u PA, a njihove troškove su financirala tijela EU). Ova kategorija prihoda ostvaruje značajan porast od 128,9% u odnosu na prethodnu godinu zbog intenziviranja aktivnosti u okviru projekata financiranih iz EU fondova.

**Šifra 6332 Kapitalne pomoći proračunu iz drugih proračuna i izvanproračunskim korisnicima**

* iznos od 110.966,01 kn iskazali su općinski sudovi u Rijeci, Crikvenici i Šibeniku kao kapitalnu pomoć jedinica lokalne i područne samouprave za soboslikarske radove, postavljanje laminata, arhivske police i sl.

**Šifra 6361 Tekuće pomoći proračunskih korisnicima iz proračuna koji im nije nadležan**

* iznos od 1.671.986,80 kn iskazali su općinski sudovi kao tekuće pomoći jedinica lokalne i područne (regionalne) samouprave (gradovi i općine) s kojima sklopljen ugovor o sufinanciranju zajedničkih troškova uređivanja zemljišnih knjiga (Crikvenica, Karlovac, Kutina, Metković, Gospić, Rijeka, Sisak, Split, Novi Zagreb, Općinski građanski sud u Zagrebu).

**Šifra 639 Tekući prijenosi između proračunskih korisnika istog proračuna**

Najveći tekući prijenos su iskazali Zatvori i kaznionice u iznosu od 3.456.054,76 kn, a obuhvaćaju sredstva od Agencije za plaćanja u poljoprivredi, ribarstvu i ruralnom razvoju (APPRRR) i Ministarstva znanosti i obrazovanja.

• APPRRR je doznačio pomoć u iznosu od 3.385.654,76 kn za stočarstvo i ratarsku proizvodnju:

Kaznionici u Lepoglavi - 396.482,66 kn,

Kaznionici u Lipovici – Popovači - 282.934,16 kn,

Kaznionica u Požegi - 762.304,23 kn,

Kaznionica u Turopolju - 90.027,53 kn,

Kaznionica u Valturi - 1.677.751,09 kn,

Zatvor u Gospiću - 176.155,00 kn.

• Ministarstvo znanosti i obrazovanja RH doznačilo je 70.400,00 kn Odgojnom zavodu u Turopolju za provođenje projekta „Za hrvatsku pismenost“.

Veći iznosi su iskazani i kod slijedećih korisnika:

* županijski sudovi 2.703.925,92 kn,
* općinski sudovi 3.146.504,48 kn
* trgovački sudovi 229.915,10 kn
* županijska državna odvjetništava 106.083,00 kn
* općinska državna odvjetništava 389.951,50 kn, a odnose se na prijenos sredstava od Ministarstva pravosuđa i uprave zbog hitnih sanacija.

## Šifra 64 PRIHODI OD IMOVINE

Navedeni prihodi u ukupnom iznosu od 180.170,84 kn ostvareni su s osnova pozitivnih tečajnih razlika i razlika zbog primjene valutne klauzule te kamata na oročena sredstva i depoziti po viđenju.

**Šifra 65 PRIHODI OD UPRAVNIH I ADMINISTRATIVNIH PRISTOJBI,**

 **PRISTOJBI PO POSEBNIM PROPISIMA I NAKNADA**

Navedeni prihodi ostvareni su u ukupnom iznosu od 15.501.976,75 kn što je za 6,6% veće nego u prethodnom izvještajnom razdoblju, a ostvarili su ih:

* Ministarstvo u iznosu od 2.049.706,05 kn, što čine prihodi od pravosudnih i drugih ispita, upravne pristojbe i dr.
* Zatvori i kaznionice u iznosu od 1.094.405,44 kn što čine prihodi od preprata i sprovođenja zatvorenika, prihodi po osnovi od osiguranja, te kopiranja za zatvorenike.
* Pravosudna akademija u iznosu od 93.072,42 kn, a što se odnosi na pokriće rashoda za održavanje seminara za edukaciju stečajnih upravitelja. Napominjemo da od 30. lipnja 2022. Pravosudna akademija više ne provodi već iste provodi Ministarstvo pravosuđa i uprave, a što je i uzrokovalo značajni pad prihoda na ovoj stavci.
* županijski sudovi u ukupnom iznosu od 1.026.504,18 kn ostvaren u manjem dijelom s osnova uplata kandidata za polaganje ispita za stalne sudske tumače i za stalnog sudskog vještaka. Visina nagrade za rad Ispitnog povjerenstva utvrđena je rješenjem Ministarstva pravosuđa KLASA: 710-05/98-01/3, URBROJ: 514-05-04-99-9 od 15.03.1999. Iznos od 902.358,00 kn se odnosi na Županijski sud u Osijeku koji je sredstva utrošio za uređenje i opremanje raspravne dvorane.
* trgovački sudovi u iznosu od 280.198,11 kn s osnova prihoda od očevida i uređenje poslovnog prostora u Trgovačkom sudu u Rijeci u iznosu od 161.750,06 kn.
* općinski sudovi u ukupnom iznosu od 10.942.944,30 kn s osnova uplata stranaka za očevide te održavanje zgrade i opreme u Općinskom sudu u Osijeku u iznosu od 277.057,55 kn.

**Šifra 66 PRIHODI OD PRODAJE PROIZVODA I ROBE TE PRUŽENIH**

 **USLUGA I PRIHODI OD DONACIJA TE POVRATI PO PROTESTIRANIM**

 **JAMSTVIMA**

Najveće prihode su ostvarili Zatvori i kaznionice u iznosu od 37.158.467,27 kn kao:

• 6614 prihodi od prodaje proizvoda i robe 23.018.926,42 kn

• 6615 prihodi od pruženih usluga 14.139.540,85 kn

Prodaja proizvoda, roba i usluga ostvarenih u radionicama odjela za rad kaznionice: drvoprerađivačka radionica, metalska radionica, poljoprivredna radionica, radionica ugostiteljstva, radionica autoservisa, radno-terapijska radionica, kamenolom i grafička radionica.

Ministarstvo je ostvarilo 114.190,72 kn prihoda od zakupa prostora za aparat za kavu, te prodaje u kantini.

Ostala pravosudna tijela su ostvarila prihode u ukupnom iznosu od 1.721.283,21 kn, a odnose se na:

Prihode od prodaje proizvoda i robe te pruženih usluga odnosi 1.639.204,41 kn, koji se ostvaruju od preslika sudskih predmeta, najma prostora, čajne kuhinje.

Tekuće donacije u iznosu od 82.078,80 kn, koje su ostvarili:

* DORH u iznosu od 63.954,99 kn s osnova Projekta LIFE SWIPEL/LIFE19 „Uspješan progon kaznenih dijela protiv divlje flore i faune u Europi“
* Trgovački sud u Rijeci u iznosu od 18.123,81 kn s osnova donacije Primorsko-goranske županije (trakaste zavjese).

**Šifra 671 PRIHODI IZ NADLEŽNOG PRORAČUNA ZA FINANCIRANJE REDOVNE DJELATNOSTI PRORAČUNSKIH KORISNIKA**

 Prihodi iz nadležnog proračuna ukupno iznose 3.241.425.606,38 kn i sastoje se od:

* Prihoda za financiranje rashoda poslovanja (šifra 6711) u iznosu 3.123.706.764,91 kn
* Prihoda za financiranje rashoda za nabavu nefinancijske imovine (šifra 6712) u iznosu od 117.718.841,47 kn, a koji iznosi se odnose na nabavku vozila putem financijskog leasinga te za nabavu opreme za održavanje i zaštitu te komunikacijsku opremu.

|  |
| --- |
| Izvršenje Državne riznice na dan 31.12.2022. u odnosu na glavnu knjigu Ministarstva razlikuje se za: |
|  |  |  |
| 41-A576241 | PRIHOD OD IGARA NA SREĆU | -171.657,69 |
| 31-A629000 | VLASTITI PRIHODI - 7129  | 14,25 |
| 43-A629000 | PRIHODI ZA POSEBNE NAMJENE - 5665 | 1.571.052,69 |
| 52-A630079 | PRIHODI IZMEĐU „Erasmus + za 2021“ | -232.962,15 |
| 81-K544028 | ZAJAM IBRD 89000 | 3.821.876,97 |
| 81-K544101 | ZAJAM IBRD 90570 | 5.696.064,88 |
| 52-K629022 | SUFINANCIRANJE RADOVA | 454.923,44 |
| 51-T544088 | PRIHODI-SUDJELOVANJE U PROGRAMIMA UNIJE  | 296.316,95 |
| 31-T544089 | PRIHOD U 2020 PROJEKT IRZ TWINNING ug.MK 16 IPA JH 02 18 | 76.275,71 |
| 51-T757027 | CEF INSTRUMENTI | 233.632,40 |
|   |   |   |
| **RAZLIKA**  |   | **11.745.537,45** |

Kod Zatvora i kaznionica navedeni prihodi iznose 606.697.288,60 kn te su u odnosu na izvršenje manji za 8.000,53 kn koji se odnosi na Zatvor u Zadru. Spomenuti je zatvor prilikom povrata neutrošenih sredstava u Državni proračun greškom uplatio 1.899,90 eura umjesto kuna, odnosno uplaćeno je 12.414,90 kn više.

Povrat neutrošenih sredstava u Državni proračun iznosi 88.479,88 kn:

1. Zatvorska bolnica u Zagrebu – 41.378,42 kn,

2. Kaznionica u Turopolju – 323,00 kn,

3. Zatvor u Bjelovaru – 90,33 kn,

4. Zatvor u Splitu – 15.754,96 kn,

5. Zatvor u Šibeniku – 3.436,38 kn,

6. Zatvor u Zadru – 14.314,80 kn,

7. Centar za dijagnostiku – 4.657,27 kn,

8. Centar za izobrazbu – 7.836,71 kn,

9. Zatvor u Zagrebu – 688,00 kn.

**Šifra 68 KAZNE, UPRAVNE MJERE I OSTALI PRIHODI**

Prihodi Zatvora i kaznionica iznose 1.475.907,09 kn, a najvećim dijelom ostvarili su ih:

• Kaznionica u Lepoglavi - 330.520,79 kn, rabat od zatvorske prodavaonice, prihodi od naknade štete s osnova osiguranja, prihod od prodaje otpadnog materijala, prihodi od utuženja, prihod od otkupa boca, prihod od 2 komada janjadi i 140 kom odojaka primljenih ustupanjem bez naknade od strane Kaznionice u Požegi, namijenjeni za daljnji tov

• Zatvor u Zagrebu– rabat od zatvorske prodavaonice 580.035,55 kn,

• Kaznionica u Turopolju - prihodi s osnova rabata ostvarenog u zatvoreničkoj kantini, prihod od prodaje otpadnog željeza i PVC ambalaže 109.353,02 kn,

• Kaznionica u Požegi – prihodi s osnova rabata ostvarenog u zatvoreničkoj kantini i prihod od prodaje ambalaže 374.326,79 kn,

• Kaznionica u Valturi – prihod od ambalaže i rabata od zatvorske prodavaonice 52.603,02,

• Kaznionica u Glini – prihodi od prodaje otpadnog papira, otpadnog jestivog ulja i metalnog otpada 14.883,83 kn,

• Zatvor u Požegi – rabat od zatvorske prodavaonice i povrat ambalaže 10.380,50 kn.

Iznos od 38.036,42 kn iskazuju općinski sudovi, a odnosi se na povrate od uplata za dvostruko plaćene račune.

***BILJEŠKA BROJ 2.***

**Šifra 3 RASHODI POSLOVANJA**

Rashodi poslovanja ostvareni su u ukupnom iznosu od 3.256.314.486,08 kn i povećani su za 3,9% u odnosu na prethodno razdoblje.

**Šifra 31 Rashodi za zaposlene** veći su za 2,6% u odnosu na prethodno razdoblje što je rezultat sklapanja Dodatka Kolektivnog ugovora za državne službenike i namještenike po kojem je povećana osnovica plaće za državne službenike i namještenike a povećani su i iznosi za ostala materijalna prava (božićnice, regresa i dara za djecu).

**Šifra 32 Materijalni rashodi** veći su za 8,7% i ukupno iznose 849.336.751,24 kn, a posebno se izdvajaju slijedeći rashodi:

Naknade troškova zaposlenima (šifra 321) u iznosu od 83.198.668,51 kn i veće su za 18,8% u odnosu na prethodno razdoblje zbog provođenja savjetovanja i seminara koji su u 2021. godini bili smanjeni zbog epidemiološke situacije, povećanje troškova prijevoza na posao i s posla zbog povećanja cijene prijevoza po prijeđenom kilometru, kao i povećanje cijena javnog prijevoza.

Rashodi za materijal i energiju (šifra 322) u iznosu od 186.430.068,18 kn i veći su za 32,8% u odnosu na prethodno razdoblje, a najveći iznosi su iskazani na stavkama energije i uredskog materijala zbog porasta cijene energenata i cijene uredskog materijala.

Rashodi za usluge (šifra 323) u iznosu od 516.205.246,90 kn i veći su za 8,9%. Vidljiva su povećanje na stavkama tekućeg i investicijskog održavanja kao posljedica nastavka saniranja štete nastale zbog potresa, usluge promidžbe i informiranja zbog objava natječaja i oglasa za zapošljavanje i računalne usluge zbog izrade nove internetske stranice na Vrhovnom sudu RH, te zakupnine i najamnine koje Ministarstvo pravosuđa i uprave plaća za korisnike prema sklopljenim ugovorima o zakupu. Osim korisnika (sudovi, odvjetništva i dr.) Ministarstvo plaća zakup i za Ministarstvo u Ulici grada Vukovara 49 – Aspera, a zakup je povećan zbog sklopljenih novih ugovora o zakupu (Trgovački sud, Općinsko državno odvjetništvo Zagreb).

Ostali nespomenuti rashodi poslovanja (šifra 329) u iznosu od 61.268.167,15 kn i manji su za 35,7% u odnosu na prethodno razdoblje, a odnose se na naknade za rad predstavničkih i izvršnih tijela, povjerenstava i slično (isplate očevida, održavanje ispitnih povjerenstava za stalne sudske tumače).

**Šifra 34 FINANCIJSKI RASHODI**

Financijski rashodi ostvareni su u ukupnom iznosu od 3.612.185,25 kn i manji su za 9,2% od prethodnog razdoblja. Kamate za primljene kredite i zajmove u cijelosti se odnose na sredstva za otplatu kamata ugovorenih kroz financijski leasing vozila.

**Šifra 343 Ostali financijski rashodi**

Ostali financijski rashodi iznose 3.189.196,53 kn i manji su u odnosu na prethodno razdoblje za 16,2%. Odnose se na rashode za bankarske usluge i usluge platnog prometa te zatezne kamate po osnovi staža osiguranja s povećanim trajanjem zamjenicima državnih odvjetnika zbog rada na poslovima istrage za period 01. rujna 2011. do 01. rujna 2018.

**Šifra 363 POMOĆI UNUTAR OPĆEG PRORAČUNA**

Cjelokupni iznos od 309.000.000 kn se odnosi na tekuće pomoći županijskim proračunima za preuzete poslove državne uprave, a sukladno zaključenim *Sporazumima o preuzimanju predmeta, pismohrane, ostale dokumentacije, opreme te sredstava za rad od mjesno nadležnog ureda državne uprave u županiji*.

**Šifra 381 Tekuće donacije**

Ministarstvo je iskazalo iznos od 5.336.669,55 kn, a odnosi se na tekuće donacije po ugovorima za besplatnu pravnu pomoć te plaćanje udrugama iz prikupljenih lutrijskih sredstava.

Zatvori i kaznionice iskazuju ukupni iznos od 2.999.984,93 kn. Odnosi se na sredstva dobivenih iz lutrijskih sredstava odlukom Vlade RH (isplate Udrugama usmjerenih pružanju potpore prema sklopljenim ugovorima za provedbu odobrenih projekata/programa izvršavanja kazne zatvora / odgojne mjere).

**7 PRIHODI OD PRODAJE NEFINANCIJSKE IMOVINE**

Ovi prihodi ostvareni su u ukupnom iznosu od 219.513,69 kn, a najvećim dijelom odnose se na prihode ostvarene prodajom višegodišnjih nasada i osnovnog stada:

Kaznionica u Valturi 186.030,67 kn (goveda),

Kaznionica u Lepoglavi 20.185,78 kn (ovce, ovan i krmače),

Zatvor u Splitu 1.914,00 (prodaja vozila),

Odgojni zavod u Turopolju 5.302,00 kn (prodaja željeznih stolaca).

**Šifra 4 RASHODI ZA NABAVU NEFINANCIJSKE IMOVINE**

Navedeni rashodi ostvareni su u ukupnom iznosu od 276.430.663,97 kn od čega:

Ministarstvo pravosuđa i uprave:

* konto 4221-Uredska oprema i namještaj – u iznosu 64.374.978,33 kn za potrebe pravosudnih tijela, te računalna oprema – nabava kroz projekte EU i Zajam
* konto 4224-Medicinska i laboratorijska oprema – nabavljena medicinska oprema u iznosu 656.546,78 kn preko projekata i dana na upotrebu kaznenim tijelima
* konto 4225-nabavljena oprema i uređaji za Zatvorski sustav u iznosu 457.250,00 kn
* konto 4231-Obnova voznog parka u iznosu 609.989,42 kn odnosi se na nabavu osobnog automobila za potrebe Ministarstva pravosuđa i uprave i kombi vozila za Zatvorski sustav
* konto 4262-ulaganja u računalne programe u iznosu 28.925.412,48 kn odnosi se na nabavu računalnog programa preko projekata i redovno preko Sektora informatike
* konto 4511-Dodatna ulaganja na građevinskim objektima u iznosu 137.749.651,41 kn Trg pravde, Zemljišnoknjižni odjel -ulaganja kroz Norvešku darovnicu (Split, Ilica-Selska).

Zatvori i kaznionice:

-Zatvorska bolnica u Zagrebu: 36.368, 96 kn - oprema za održavanje i zaštitu, nabava aparata za laboratorij, bar kod čitač.

-Kaznionica u Glini: 883.560,52kn - parnokonvekcijska peć, oprema i uređaji za kuhinju, ulaganje u led rasvjetu, video nadzor, metal detektorska vrata, nabava medicinske opreme, antenskog sustava za smještajne objekte za zatvorenike; 567.862,40 kn – ulaganje u sportsko igralište, PVC stolarija.

-Kaznionica u Lepoglavi: 779.000,00 kn – traktor; 121.700,00 kn – žitna sijačica; 190.110,00 kn – cisterna; 141.549,57 kn - dogradnja videonadzora; 151.937,50 kn – rotacijska peć; 427.110,77 kn – dodatna ulaganja na građevinskim objektima, nadstrešnica, PVC prozori; 62.936,24 kn rashladna komora; 596.858,04 kn – traktorska kosilica, čistači šikare, licenca, peć na kruto gorivo, pulsoksimetar, sjeckalica drva, inox posuda za med, računalo, pisači, 2 hladnjaka, rashladna vitrina, salamoreznica, stolna indukcijska friteza, plinski roštilj, televizori, videonadzor, peć, panj za meso, električna friteza, 60 komada stolaca, crpka, aparati za zavarivanje, klima uređaji, ploče za kuhanje i pećnica, udarni čekić, računala za videonadzor, metal detektorska vrata, videoprinter za ultrazvuk, licenca za program za izradu fotografija;

20.419 kn - lozni cijepovi i sadnice jabuka; knjige 5.716,00 kn.

-Kaznionica u Lipovici: 244.976,31 kn - usluga nadzora nad izvođenjem radova prenamjene objekta za smještaj zatvorenika, uredska oprema, komunikacijske oprema, oprema za održavanje i zaštitu, trimer za travu, plug, roto brana, građevinski alat; 3.237.989,17 kn - dodatna ulaganja na građevinskim objektima (uređenje i proširenje zatvorskog objekta).

- Kaznionica u Požegi: 160.000,00 kn – vozilo; 245.631,01 kn – Tv prijemnici, plinska peć, trimer, medicinska oprema, teška drljača, usisavač, šivači stoj, hladnjak, sušilica rublja, parna postaja, stroj za nareske, pomoćni gradilišni ormar, nerast; 136.374,00 kn - sijačica; 96.000,00 kn – rotodrljača; 202.471,25 kn – oprema za kuhinju za novi zatvoreni odjel; 5.784.963,79 kn - izgradnja novog zatvorenog odjela za zatvorenike, projektna dokumentacija za klaonicu i kuhinju, elektroinstalacije, izmjene krovišta na tri objekta, projektni plan za klaonicu.

- Odgojni zavod u Požegi: 615.362,31 kn – zamjena krovišta na zgradi

- Kaznionica u Turopolju; 104.483,76 kn - video nadzor, klima uređaji, sadilica i vadilica krumpira, roto brane, zamrzivač; 473.245,75 kn - zamjena krovišta na upravnoj zgradi.

- Kaznionica u Valturi: 584.568,48 kn - uredska oprema, razvlačilica i regloskop, crpka Etanorm, crpka Magna, uništavač papira, plinska peć i ugradnja, bojler, klima uređaji, distributer slame, perilica rublja, električna stojnica, plug; 85.200 kn - elaborat o rezervama; 292.242,01 kn – vozilo; 71.552,00 kn – zamjena rasvjetnih tijela.

- Zatvor u Bjelovaru: 65.480,69 kn - nabava uredskog namještaja (stolica), televizora, rashladnog ormara, elektronskog pikada, kuhinjskog aparata za mljevenje i drobljenje, kuhinjskog aparata za blendanje, telefonskog uređaja, pisaća, klima uređaja, skladišnih polica, prijenosnog računala i projektora.

-Zatvor u Dubrovniku: 136.503,32 kn – renovacija hodnika i sanitarnih prostorija uprave zatvora i ugradnja PVC stolarije.

- Zatvor u Gospiću: 50.920,29 kn – ormar za kruh, klima uređaji, ručni metal detektori, hladnjaci za kuhinju i prodavaonicu, sušilica rublja, sportska oprema;

341.124,25 kn – zamjena prozora na objektu.

-Zatvor u Karlovcu: 611.598,75 kn – građevinski radovi na zatvoreničkom objektu.

-Zatvor u Osijeku: 81.168,38 kn – ormarići, stolovi, stolice, televizori, video nadzor, hladnjak, medicinska oprema, viličar, komarnici, kolica za serviranje hrane;129.714,50 kn – zamjena prozora na objektu.

- Zatvor u Požegi: 86.373,13 kn – komunikacijska oprema, klima uređaju, ručni metal detektor, bar kod čitač, perilica rublja; 23.500 kn – klizna ograda.

-Zatvor u Puli: 24.907,11 kn – tri klima uređaja; 389.792,74 kn – asfaltiranje dvorišta, portirnica, betonska kanalica (rigola).

- Zatvor u Rijeci; 56.977,69 kn – uredske stolice, garderobni ormar, panj za kuhinju, klima uređaji; 33.774,08 kn – čelična vrata, PVC stolarija.

- Zatvor u Splitu: 56.785,89 kn – računalo, uredski ormar, stolice, kartotečni ormari, visokotlačni čistač, usisavač, kosilica, alkotest, salamoreznica, oprema za videonadzor.

- Zatvor u Šibeniku: 159.890,93 kn – uredske stolice, police za skladištu, TV uređaji, nadzorne kamere, bar kod čitač, profesionalna pećnica, medicinska oprema, hladnjak, stroj za rezanje mesa, trimer, stroj za rezanje salame, police za rashladne komore; 389.423,83 kn – popravak krovišta, postavljanje novih pločica u zatvoreničkim sobama.

-Zatvor u Varaždinu: 16.525,67 kn – klima i zamrzivači.

-Zatvor u Zadru: 34.340,56 kn – računalo, materijal za izradu stolova, klima uređaji, mali hladnjak, postolje za parno-konvekcijsku peć, medicinska oprema; 40.578,34 kn – uređenje ćelija, elektro radovi, vodoinstalaterski radovi,

-Zatvor u Zagrebu: 52.683,23 kn – stražarske kućice, 579.986,22 kn – računala, uredska oprema, antenski i kabelski sustav, klima uređaji, hladnjaci; 337.863,48 kn – dva vozila; 568.866,25 kn – agregat, elaborat, streljana.

Proračunske glave od 10910 – 10995, izuzev 10915 Zatvora i kaznionica :

* iznos od 1.506.796,81 kn se odnosi na nabavu uredske opreme i namještaja, komunikacijske opreme, opreme za održavanje i zaštitu te opreme iz redovnih sredstava i vlastitih prihoda
* iznos od 9.147.766,90 kn se odnosi na prijevozna sredstva u cestovnom prometu – službeni automobili (financijski leasing)
* iznos od 1.423.268,56 kn se odnosi na rashode za dodatna ulaganja na građevinskim objektima

***BILJEŠKA BROJ 3.***

**Šifra Y006 MANJAK PRIHODA I PRIMITAKA**

U obračunskom razdoblju korisnici razdjela 109 su ostvarili manjak u iznosu od 6.004.811,08 kn.

Manjak prenesen iz prethodnog razdoblja iznosi 12.327.215,01 kn, tako da ukupni manjak za pokriće u sljedećem razdoblju iznosi **18.332.026,09** **kn**.

Na smanjenje prenesenog manjka u odnosu na početno stanje utjecale su manje korekcije knjiženja kod pojedinih korisnika, te povrati sredstava pojedinih korisnika u proračun do 31.01.2022.

**MINISTAR**

 **dr.sc. Ivan Malenica**

## B I LJ E Š K E

**UZ IZVJEŠTAJ O PROMJENAMA U VRIJEDNOSTI I OBUJMU**

**IMOVINE I OBVEZA ZA RAZDOBLJE**

* 1. **– 31.12.2022. GODINE**

**Šifra 9151 PROMJENE U VRIJEDNOSTI I OBUJMU IMOVINE** iskazane su u ukupnom iznosu povećanja od 70.790.261,48 kn, a odnosi se na:

Na šifri 91511 je iskazano 13.765.620,34 kn što predstavlja tekuće investicije u tijeku (građevinski objekti) Ministarstva pravosuđa i uprave.

Na šifri 91512 je iskazano 57.024.641,14 kn, a najvećim dijelom se odnosi na ulaganje Ministarstva pravosuđa i uprave u zgrade pravosudnih tijela, prijenos i nabavu opreme, uredskog namještaja, izrade projektne dokumentacije temeljem rješenja, te za nabavku uredskog namještaja, klima uređaja iz redovnih proračunskih sredstava i vlastitih prihoda pravosudnih tijela.

Smanjenja su uglavnom posljedica prijenosa dugotrajne nefinancijske imovine u pripremi od strane Ministarstva pravosuđa i uprave na proračunske korisnike iz nadležnosti, potom uništenja radi neupotrebljivosti dugotrajne imovine za iznose knjigovodstvenih vrijednosti – temeljem odluka donesenih od strane čelnika tijela prema danim prijedlozima inventurnih komisija i povjerenstva za popis imovine.

**MINISTAR**

 **dr.sc. Ivan Malenica**

# B I LJ E Š K E

**UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

* 1. **- 31.12.2022. GODINE**

**Šifra 01 OPĆE JAVNE USLUGE** ukupno u tekućoj godini iznosi 847.916.471,90 kn, što je za 9,4% više nego u prethodnoj godini, a odnosi se na ukupne rashode poslovanja.

Ministarstvo pravosuđa i uprave iskazalo 841.007.825,62 kn, od kojih:

- izvršna i zakonodavna tijela u iznosu 835.103.388,17 kn,

- ostale opće usluge u iznosu od 5.904.437,45 kn.

Državna škola za javnu upravu je iskazala na općim uslugama vezanim za službenike iznos od 6.908.646,28 kn.

**Šifra 03 JAVNI RED I SIGURNOST** ukupno u tekućoj godini iznosi 2.683.382.165,22 kn, što je za 3,9% više nego u prethodnoj godini, a odnosi se na ukupne rashode poslovanja razdjela 109.

Korisnici Razdjela 109 - Ministarstvo pravosuđa i uprave razvrstani su u tri funkcijska područja:

* SUDOVI + Pravosudna akademija pod šifrom 033 iskazuju 1.978.442.091,94 kn

* ZATVORI, pod šifrom 034 iskazuju 674.142.465,45 kn
* RASHODI ZA JAVNI RED I SIGURNOST KOJI NISU DRUGDJE SVRSTANI, pod šifrom 036 iznose 30.797.607,83 kn.

**MINISTAR**

 **dr.sc. Ivan Malenica**

# B I LJ E Š K E

**UZ IZVJEŠTAJ O OBVEZAMA**

* 1. **- 31.12.2022. GODINE**

Korisnici Razdjela 109 - Ministarstvo pravosuđa i uprave ukupno su iskazali:

* stanje obveza 1. siječnja 2022. (šifra V001) iznosi 1.478.636.747,42 kn, koje su se sastojale od obveza za rashode za zaposlene i prijevoz za mjesec prosinac 2021. čija je isplata uslijedila u siječnju 2022., režijske troškove za prosinac 2021. čije dospijeće je bilo u siječnju 2022. te za nepodmirene obveze prenesene u 2022. godinu iz 2021. godine.
* stanje obveza na kraju izvještajnog razdoblja (V006) iznosi: 1.579.716.366,66 kn od čega se:
	+ na dospjele obveze odnosi 8.815.789,31 kn, a
	+ na nedospjele obveze 1.570.900.577,35 kn

Dospjele obveze odnose se na nepodmirene intelektualne usluge (usluge odvjetnika, vještaka, svjedoka i prevoditelja) iz prosinca 2022. godine.

Većim dijelom ovdje su iskazane obveze koje su podmirene u siječnju 2023. iz sredstava odobrenih planom iz 2022. obzirom je u Okružnici Ministarstva financija navedeno da su proračunski korisnici dužni sa sredstvima zatečenim na računima podmiriti dospjele obveze na dan 31.12.2022.

Nedospjele obveze odnose se na:

V010: Međusobne obveze subjekata općeg proračuna: 69.302.517,16 kn sastoje se od obveze za plaćen porez i prirez na dohodak, potraživanja za bolovanja na teret HZZO-a i ozljede na radu te obveza za naknadu zbog nezapošljavanja invalida.

ND23: Obveze za rashode poslovanja: 1.474.535.135,76 kn odnosi se na nedospjele obveze za rashode za zaposlene 2022., prijevoz za prosinac 2022. te obveze za predujmove – sudski depoziti, jamčevine i vrijednosnice u blagajni.

ND24: Obveze za nabavu nefinancijske imovine: 8.711.516,69 kn odnosi se na nabavu uredskog namještaja i opreme.

ND dio 25,26: Obveze za financijsku imovinu: 18.351.407,74 kn odnosi se na nedospjelu neotplaćenu glavnicu s osnova nabave službenih vozila putem financijskog leasinga kod proračunskih korisnika.

**MINISTAR**

 **dr.sc. Ivan Malenica**